b"\n_START_ARTICLE_\nNogometna Liga prvakov\n_START_SECTION_\nZgodovina\n_START_PARAGRAPH_\nKo se je konec leta 1954 v glavi urednika francoskega \xc5\xa1portnega \xc4\x8dasnika L'Equipe Gabriela Hanota porodila ideja o ustanovitvi tekmovanja, ki bi pokazalo, katero je najbolj\xc5\xa1e nogometno mo\xc5\xa1tvo v Evropi. Povod za idejo je bila 14. decembra 1954 odigrana tekma, na kateri je angle\xc5\xa1ki Wolverhampton s 3:2 premagal budimpe\xc5\xa1tanski Honved, Hanotu pa je uspelo prepri\xc4\x8dati UEFO o ustanovitvi tak\xc5\xa1nega turnirja. Po nekajmese\xc4\x8dnem usklajevanju med pobudniki tekmovanja, klubi in Evropsko nogometno zvezo je naposled tudi s pomo\xc4\x8djo Mednarodne nogometne zveze le pri\xc5\xa1lo do udejanjenja na\xc4\x8drta. Maja 1955 je skrb za tekmovanje prevzela UEFA. Uvodno sezono je za\xc4\x8delo 16 klubov: Milan (Italija), AGF Aarhus (Danska), Anderlecht (Belgija), Djurg\xc3\xa5rden (\xc5\xa0\xc5\xa0vedska), Gwardia Warszawa (Poljska), Hibernian (\xc5\xa0kotska), Partizan (Jugoslavija), PSV Eindhoven (Nizozemska), Rapid Wien (Avstrija), Real Madrid (\xc5\xa0panija), Rot-Weiss Essen (Zahodna Nem\xc4\x8dija), Saarbr\xc3\xbccken (Saar), Servette (\xc5\xa0vica), Sporting CP (Portugalska), Stade de Reims (Francija), in V\xc3\xb6r\xc3\xb6s Lobog\xc3\xb3 (Mad\xc5\xbearska). Prva tekma je bila odigrana 4. septembra v Lizboni med doma\xc4\x8dim Sportingom in beograjskim Partizanom. _NEWLINE_Do leta 1991 se je tekmovanje imenovalo pokal dr\xc5\xbeavnih prvakov, saj so mo\xc5\xa1tva (dr\xc5\xbeavni prvaki) vse do konca igrali po sistemu na izpadanje. V sezoni 1991/92 se je najbolj\xc5\xa1ih 8 mo\xc5\xa1tev razdelilo v dve skupini po 4 mo\xc5\xa1tva, ki sta se odigrali po dvokro\xc5\xbenem liga\xc5\xa1kem sistemu vsak z vsakim, najbolj\xc5\xa1i mo\xc5\xa1tvi pa sta se pomerili v velikem finalu. Tak\xc5\xa1en sistem se je obdr\xc5\xbeal do sezone 1993/94, s tem, da sta se samo v tej sezoni po dve najbolj\xc5\xa1i mo\xc5\xa1tvi iz vsake skupine uvrstili v polfinale. V naslednji sezoni se je najbolj\xc5\xa1ih 16 mo\xc5\xa1tev razdelilo v 4 \xc5\xa1tiri\xc4\x8dlanske skupine, po dve najbolj\xc5\xa1i mo\xc5\xa1tvi iz vsake skupine pa sta se uvrstili v \xc4\x8detrtfinale in so vse do finala odigrali po sistemu na izpadanje. V sezoni 1997/98 je bilo \xc5\xbee 6 \xc5\xa1tiri\xc4\x8dlanskih skupin, uspe\xc5\xa1nej\xc5\xa1e dr\xc5\xbeave pa so imele pravico do dveh predstavnikov. V \xc4\x8detrtfinale se je uvrstilo vseh 6 zmagovalcev skupin ter \xc5\xa1e dva najbolj\xc5\xa1a drugouvr\xc5\xa1\xc4\x8dena. Tak\xc5\xa1en sistem se je zaradi ne najbolj\xc5\xa1e preglednosti obdr\xc5\xbeal le dve sezoni, \xc5\xbee v sezoni 1999/2000 so ligo raz\xc5\xa1irili na 8 \xc5\xa1tiri\xc4\x8dlanskih skupin. Po najbolj\xc5\xa1i dve mo\xc5\xa1tvi iz vsake skupine sta se uvrstili v nadaljnje tekmovanje, kjer so jih razdelili v 4 \xc5\xa1tiri\xc4\x8dlanske skupine, po dva najbolj\xc5\xa1a iz vsake skupine pa sta se uvrstila v \xc4\x8detrtfinale. Od te sezone dalje se lahko iz najuspe\xc5\xa1nej\xc5\xa1ih dr\xc5\xbeav kar \xc5\xa1tirje predstavniki uvrstijo v ligo prvakov. Zaradi negodovanja klubov so v sezoni 2003/04 izpustili drugi krog s \xc5\xa1tirimi skupinami, po dva najbolj\xc5\xa1a iz vsake od 8 \xc5\xa1tiri\xc4\x8dlanskih skupin se tako uvrstita v osmino finala.\n_START_SECTION_\nHimna\n_START_PARAGRAPH_\nHimno lige prvakov s preprostim imenom, uradno Champions League je napisal Tony Brittna in je priredba od Georga Friedricha H\xc3\xa4ndela Zadok the Priest. V himni so uporabljeni trije uradni jeziki UEFE: angle\xc5\xa1\xc4\x8dina, franco\xc5\xa1\xc4\x8dina in nem\xc5\xa1\xc4\x8dina. Himna se igra pred vsako tekmo, kakor tudi na za\xc4\x8detku in koncu televizijskih prenosov tekem. Celotna himna je dolga pribli\xc5\xbeno tri minute, ima pa dva kratka verza in refren.\n_START_SECTION_\nFormat\n_START_PARAGRAPH_\nOd leta 2009 se liga prvakov igra v dveh tekmah (ena doma in ena v gosteh). Ekipe, ki nimajo zagotovljenih neposrednih mest v skupinskem delu, se za mesta borijo preko kvalifikacij. _NEWLINE_\xc5\xa0tevilo ekip v ligi prvakov, ki jih lahko ima posamezna zveza, je odvisna od polo\xc5\xbeaja na UEFA koeficient lestvici \xc4\x8dlanic. Ti koeficienti predstavljajo to\xc4\x8dke, ki jih posamezni klubi pridobijo z rezultati v zadnjih petih letih lige prvakov ali evropske lige. Ve\xc4\x8dji koeficient ima zveza, ve\xc4\x8d ekip lahko nastopa v ligi pravkov. Zveze z manj\xc5\xa1im koeficientom pa nastopijo v kvalifikacijah. Da lahko klubi nastopijo v ligi prvakov morajo poleg \xc5\xa1portnih kriterijev, imeti dovoljenje s strani svoje nacionalne zveze. Za pridobitev licence, mora klub izpolnjevati dolo\xc4\x8dene zahteve, kot so stadion, infrastruktura in finan\xc4\x8dni pogoji._NEWLINE_Na turnirju sodeluje 32 ekip, ki so razdeljeni v 8 skupin, ki jih dolo\xc4\x8di \xc5\xbereb. Ekipe iz istih dr\xc5\xbeav ne morejo biti skupaj v skupini. Vsaka ekipa se v skupini pomeri s preostalimi tremi ekipami, tako doma kot v gosteh. Zmagovalci in drugouvr\xc5\xa1\xc4\x8deni iz vsake skupine napredujejo v osmino finla. Tretjeuvr\xc5\xa1\xc4\x8dena ekipa pa se uvrsti v evropsko ligo. V osmini finala se prav tako ne morejo sre\xc4\x8dati ekipe iz iste dr\xc5\xbeave, od \xc4\x8detrtfinala naprej pa se lahko. Tekmovanje ima tudi posbno pravilo glede dose\xc5\xbeenih golov v gosteh, in sicer: \xc4\x8de je skupni izid obeh tekem neodlo\xc4\x8den, v naslednji krog napreduje ekipa, ki je dosegla ve\xc4\x8d golov v gosteh pri nasprotniku. _NEWLINE_Skupinski del se igra od septembra do decembra, medtem ko se izlo\xc4\x8dilni del za\xc4\x8dne v februarju. V izlo\xc4\x8dilnem delu, kot je osmina finala, \xc4\x8detrfinale in pa polfinale, se igrata dve tekmi, z izjemo finala, kjer se zmagovalec odlo\xc4\x8di na eni tekmi. Ta po navadi poteka v zadnjih dveh tednih v mesecu maju.\n_START_SECTION_\nPokal in medalje\n_START_PARAGRAPH_\nVsaka ekipa, ki je tri leta zaporedoma ali skupno petkrat osvojila Ligo prvakov prejela v trajno last repliko pokala (izvirnik pokala zavedno ostane v lasti UEFE). To je uspelo le petim klubom, Real Madridu, Ajaxu, Bayern Munichu, Milanu in Liverpoolu. _NEWLINE_Sedanji pokal je visok 74 cm (29 palcev) in iz srebra, ki tehta 11 kg (24 lb). Zasnovl ga je J\xc3\xb6rg Stadelmann, zlatar iz Berna, \xc5\xa0vice. Prej\xc5\xa1nji originalni pokal ima v lasti Real Madrid, ko je do leta 1966 osvojil \xc5\xa1est naslovov. Stane pa okoli 10.000 \xc5\xa1vicarskih frankov. _NEWLINE_Od sezone 2012/13 poleg pokala zmagovalcu podelijo tudi 40 zlatih medalj. Prav tako pa tudi drugouvr\xc5\xa1\xc4\x8deni prejmejo 40 srebrnih medalj.\n_START_SECTION_\nZmagovalci po letih\n_START_PARAGRAPH_\n2018 - 2019 // Liverpool_NEWLINE_2017 - 2018 // Real Madrid_NEWLINE_2016 - 2017 // Real Madrid_NEWLINE_2015 - 2016 // Real Madrid_NEWLINE_2014 - 2015 // FC Barcelona_NEWLINE_2013 - 2014 // Real Madrid_NEWLINE_2012 - 2013 // Bayern M\xc3\xbcnchen_NEWLINE_2011 - 2012 // Chelsea FC_NEWLINE_2010 - 2011 // FC Barcelona_NEWLINE_2009 - 2010 // Internazionale Milano F.C._NEWLINE_2008 - 2009 // FC Barcelona_NEWLINE_2007 - 2008 // Manchester United_NEWLINE_2006 - 2007 // AC Milan_NEWLINE_2005 - 2006 // FC Barcelona_NEWLINE_2004 - 2005 // Liverpool_NEWLINE_2003 - 2004 // Porto_NEWLINE_2002 - 2003 // AC Milan_NEWLINE_2001 - 2002 // Real Madrid_NEWLINE_2000 - 2001 // Bayern M\xc3\xbcnchen_NEWLINE_1999 - 2000 // Real Madrid_NEWLINE__NEWLINE_1998 - 1999 // Manchester United_NEWLINE__NEWLINE_1997 - 1998 // Real Madrid_NEWLINE__NEWLINE_1996 - 1997 // Borussia Dortmund_NEWLINE__NEWLINE_1995 - 1996 // Juventus_NEWLINE__NEWLINE_1994 - 1995 // AFC Ajax_NEWLINE__NEWLINE_1993 - 1994 // AC Milan_NEWLINE__NEWLINE_1992 - 1993 // Olympique de Marseille_NEWLINE__NEWLINE_1991 - 1992 // Barcelona_NEWLINE__NEWLINE_1990 - 1991 // Crvena Zvezda_NEWLINE__NEWLINE_1989 - 1990 // AC Milan_NEWLINE__NEWLINE_1988 - 1989 // AC Milan_NEWLINE__NEWLINE_1987 - 1988 // PSV Eindhoven_NEWLINE__NEWLINE_1986 - 1987 // Porto_NEWLINE__NEWLINE_1985 - 1986 // Steaua Bukare\xc5\xa1ta_NEWLINE__NEWLINE_1984 - 1985 // Juventus_NEWLINE__NEWLINE_1983 - 1984 // Liverpool_NEWLINE__NEWLINE_1982 - 1983 // Hamburger SV_NEWLINE__NEWLINE_1981 - 1982 // Aston Villa_NEWLINE__NEWLINE_1980 - 1981 // Liverpool_NEWLINE__NEWLINE_1979 - 1980 // Nottingham Forest_NEWLINE__NEWLINE_1978 - 1979 // Nottingham Forest_NEWLINE__NEWLINE_1977 - 1978 // Liverpool_NEWLINE__NEWLINE_1976 - 1977 // Liverpool_NEWLINE__NEWLINE_1975 - 1976 // Bayern M\xc3\xbcnchen_NEWLINE__NEWLINE_1974 - 1975 // Bayern M\xc3\xbcnchen_NEWLINE__NEWLINE_1973 - 1974 // Bayern M\xc3\xbcnchen_NEWLINE__NEWLINE_1972 - 1973 // AFC Ajax_NEWLINE__NEWLINE_1971 - 1972 // AFC Ajax_NEWLINE__NEWLINE_1970 - 1971 // AFC Ajax_NEWLINE__NEWLINE_1969 - 1970 // Feyenoord_NEWLINE__NEWLINE_1968 - 1969 // AC Milan_NEWLINE__NEWLINE_1967 - 1968 // Manchester United_NEWLINE__NEWLINE_1966 - 1967 // Celtic F.C._NEWLINE__NEWLINE_1965 - 1966 // Real Madrid_NEWLINE__NEWLINE_1964 - 1965 // Internazionale Milano F.C._NEWLINE__NEWLINE_1963 - 1964 // Internazionale Milano F.C._NEWLINE__NEWLINE_1962 - 1963 // AC Milan_NEWLINE__NEWLINE_1961 - 1962 // SL Benfica_NEWLINE__NEWLINE_1960 - 1961 // SL Benfica_NEWLINE__NEWLINE_1959 - 1960 // Real Madrid_NEWLINE__NEWLINE_1958 - 1959 // Real Madrid_NEWLINE__NEWLINE_1957 - 1958 // Real Madrid_NEWLINE__NEWLINE_1956 - 1957 // Real Madrid_NEWLINE__NEWLINE_1955 - 1956 // Real Madrid\n_START_SECTION_\nSlovensko sodelovanje v Ligi prvakov\n_START_PARAGRAPH_\nV sezoni 1999/2000 se je v Ligo prvakov uvrstil tudi slovenski prvak Maribor. Klub je igral v skupini z italijanskim Laziem, ukrajinskim Dinamom in nem\xc5\xa1kim Bayerjem iz Leverkusna. V Kijevu je z 1\xe2\x80\x930 premagal Dinamo ter bil na vrhu lestvice. Sledil je doma\xc4\x8di poraz proti Bayerju z 2\xe2\x80\x930, nato je Lazio dvakrat z 4\xe2\x80\x930 odpravil slovenske prvake na obeh tekmah. Dinamo se je ma\xc5\xa1\xc4\x8deval za poraz, tekma se je kon\xc4\x8dala z izidom 2\xe2\x80\x931, na zadnji \xc5\xa1esti tekmi pa je Maribor z 0\xe2\x80\x930 od\xc5\xa1\xc4\x8dipnil to\xc4\x8dko Bayerju. V skupini A je kon\xc4\x8dal s \xc5\xa1tirimi osvojenimi to\xc4\x8dkami na zadnjem, \xc4\x8detrtem mestu, iz skupine pa sta napredovala Lazio in Dinamo Kijev. _NEWLINE_Nekaj slovenskih nogometa\xc5\xa1ev je uspe\xc5\xa1no igralo za tuje klube. Zlatko Zahovi\xc4\x8d, ki je bil najbolj\xc5\xa1i slovenski nogometa\xc5\xa1, je v dresu Porta pokazal svoje najbolj\xc5\xa1e predstave, vendar mu z mo\xc5\xa1tvom nikoli ni uspelo priti prav do vrha. Nekoliko uspe\xc5\xa1nej\xc5\xa1i je bil leta 2001, ko se je z Valencio uvrstil v finale in po izvajanju enajstmetrovk (vratar Oliver Kahn mu jo je mojstrsko ubranil) izgubil proti m\xc3\xbcnchenskemu Bayernu. V ligo prvakov se je v dresu genovske Sampdorie v finale uvrstil tudi Sre\xc4\x8dko Katanec, njegovo mo\xc5\xa1tvo pa je v podalj\xc5\xa1ku klonilo proti Barceloni. V sezoni 2010/11 je v Ligi prvakov nastopal Valter Birsa s svojim AJ Auxerre. V skupini G se je pomeril z Realom, Milanom in Ajaxom. V petih nastopih je dosegel en zadetek v Amsterdamu. _NEWLINE_V sezoni 2014/15 je nastopal Jan Oblak, v dresu Atletica iz Madrida, se je prebil do \xc4\x8detrtfinala, kjer so jih premagali mestni tekmeci Real Madrid. V tej sezoni se je v skupinski del drugi\xc4\x8d v zgodovini prebil tudi NK Maribor. V skupini G se je pomeril z angle\xc5\xa1kim Chelsejem, nem\xc5\xa1kim Schalkejem in portugalskem Sportingu. Na doma\xc4\x8di tekmi je remiziral s Sportingom, z 1\xe2\x80\x931, v gosteh pri Schalkeju prav tako, kakor tudi s Chelsejem doma. V Londonu je do\xc5\xbeivel visok poraz, s 6\xe2\x80\x930 jih je premagal Chelsea, na portugalskem jih je odpravil Sporting s 3\xe2\x80\x931, doma pa so v zadnji tekmi do\xc5\xbeiveli poraz z 1\xe2\x80\x930 proti Schalkeju. _NEWLINE_V sezoni 2015/16 se je Jan Oblak, v dresu Atletico Madrida, prebil vse do finala. Premo\xc4\x8d so morali priznati mestnemu tekmecu Realu, ki jih je premagal po izvajanju 11-metrovk."